46. Domus Rōmāna (4. deklinace; „nisi“ po záporu; zájmena ukazovací a vztažná)

Domus Rōmāna aliter aedificābātur atque nostra. Utique eī nōn erant fenestrae, nisi perpaucae et exiguae. In mediā parte domūs erat ātrium, quod forāmine tēctī illūstrābātur. In solō ātriī cisterna erat, quae aquam imbrium, per forāmen dē tēctō mānantem, colligēbat. In ātriō ōlim focus erat, quō familia conveniēbat et ubi parva simulācra Penātium erant. Praetereā pater familiās in ātriō māne amīcōs et clientēs salūtābat. Ātrium circumdābātur cubiculīs aliīsque cellīs parvīs et angustīs. Alia pars praecipua domūs tablīnum erat, ubi familia cēnābat et unde aditus in hortum patēbat. Posteā domūs nōbilium Rōmānōrum erant amplae et māgnificae.